Apple пуска кредитна карта с лицево разпознаване - BG VOICE
Технологичният гигант представи и собствена стрийминг услуга
Apple добави няколко нови услуги към портфолиото си. Технологичният гигант представи преди дни в Калифорния своя собствена видео стрийминг услуга – Apple TV+, чрез която ще се борят за лидерски позиции в сферата с „Нетфликс“ и „Амазон“.
Тя трябва да започне да работи през май и ще дава възможност на клиентите на Apple да се абонират за отделни стрийминг услуги като HBO Go или платени спортни събития. Освен това Apple TV+ ще предлага и оригинално видео съдържание, произведено от компанията. До есента приложението ще е съвместимо с всички устройства на Apple.
Технологичният гигант погледна и към
сферата на новините
Компанията представи приложението Apple News+, което включва журналистическо съдържание и ще изисква абонамент от 9.99 долара за САЩ и 12.99 долара в Канада. Услугата вече е налична, като за първия месец се предлага безплатен пробен период.
Apple представи и собствена кредитна карта – Apple Card. Чрез специално приложение за iPhone тя ще работи по целия свят и ще следи какво харчат клиентите и кога са плащали. Кредитната карта ще използва и Apple Maps, за да опише къде и кога са се направени трансакциите. Картата няма да има никакви такси и никакви наказателни лихви.
Още по тематаAppleкредитна карталицево разпознаване
Коронавирусът удря спирачка на мераците на Apple за новия флагман на iPhone